Demian

"Demian: Emil Sinclairi nooruse lugu" on Hermann Hesse arenguromaan. Raamatut hakkas Hesse kirjutama 1917. aastal, see ilmus 1919. aastal saksa keeles; eestikeelne tõlge ilmus 1994. aastal. Romaani autoriks oli märgitud Emil Sinclair, kuid alates 1920. aastast hakati "Demiani" avaldama Hermann Hesse autorinimega.

 Sisu 
Emil Sinclair on noor poiss, kes avastab, et maailm, kus ta on elanud, ei olegi ainus. Sinclair satub silmitsi teise maailmaga, mille kaudu mõistab, et ta on varem elanud illusioonide keskel, kus kõik oli hea ja õilis. Sinclairi juhib elus Max Demian, kellega ta kohtus ladina koolis. Max Demiani ideed mõjutavad Sinclairi ka siis, kui nad ei puutu iga päev kokku. Kuigi Demian peaks kujutama deemonit, on just tema see, kes Sinclairile tuletab meelde nii-öelda helget maailma. Kants, Holger. 1995. Loomingu Raamatukogu aasta 1994. Tallinn

Sinclair kõigub pidevalt kahe maailma vahel – ühes maailmas olles unustab ta tihti teise, kuid ta püüab leida terviklikku maailma, kus oleksid esindatud nii hea kui ka halb. Seda saavutab Sinclair eelnevate uskumuste hülgamise ja eneseotsingute kaudu. Sinclair leiab Demiani mõjutuste abil jumal Abraxas, kes esindab tervikut – nii head kui ka kurja. Abraxasist õpib Sinclair tundma Pistoriuse õpetuste kaudu. Sinclair ei jõua raamatu lõpuks tervikuni, kuid õigele teele suunab teda jälle Demian. Demian teeb seda oma surmaga, mis paneb Sinclairi mõistma, et ainult tema ise võib enda tervikut leida, teised seda tema eest ei tee.  

Romaanil on kaheksa peatükki:

  "Kaks maailma"
  "Kain"
  "Liigkasuvõtja"
  "Beatrice"
  "Lind võitleb end munast välja"
  "Jaakobi võitlus"
  "Proua Eva"
  "Lõpu algus" 

 Tegelased 

  Emil Sinclair on raamatu peategelane. Sinclair on romaani jooksul kahe maailma vahel, kus püüab ennast leida. Sinclairi mõjutavad elus teised tegelased, kes teda tihti suunavad ühest maailmast teise.
  Max Demian on Sinclairi lapsepõlvesõber ja peamine mentor Sinclairi elus. Läbi raamatu on mitmeid kordi viidatud Demiani deemonlikule olemusele. Demian aitab Sinclairi eneseotsingutes.
  Franz Kromer on Sinclairi kiusaja. Sinclairi hirm Kromeri ees tutvustab talle esimest korda teist maailma, mis ei ole turvaline. Levinud on ka teooria, et Kromer on Sinclairi mineviku või eelmise elu tema.
  Pistorius on organist kirikus ja Sinclairi mentor. Ta unistab saada uue usu pastoriks, kus kuulutab maailmale Abraxasist. Pistorius kardab oma uut usku kuulutada, kuna see ei ole tavapärane kristlus. Pistorius suunab Sinclairi enese leidmise teele.
  Beatrice on naine, keda Sinclair kohtas kooli lähedal pargis. Naine oleks Sinclairile noormehe enda kujutluses ideaalne. Kuigi Sinclair armub eri naistesse, ei julge ta nendega kunagi rääkida. Seetõttu ta paneb oma armastatule nimeks Beatrice seinal oleva maali järgi. Sinclairile meeldis idee armastusest rohkem kui armastus ise.
  Alfons Beck tutvustas Sinclairile alkoholi ja pidutsemist.
  Frau Eva on Demiani ema ja Sinclairi mentor. Eva aitab Sinclairil mõista iseennast unenägude kaudu. Eva on Sinclairi jaoks ideaal, mida ta on otsinud.  

 Raamatust 
pisi|"Demiani" saksakeelne trükk
Hermann Hesse avaldas oma teose 1919. aastal ajakirjas Neue Rundschau, peatselt ilmus teos ka raamatuna. Hermann Hesse avaldas "Demiani" pseudonüümi Emil Sinclair all. Pseudonüümi oli Hesse varem kasutanud kahel korral ja pärast "Demiani" avaldamist kasutas ta seda veel korra. Hesse oli otsustanud kasutada pseudonüümi, sest vanem saksa lugejaskond oli tema suhtes väga vaenulik. Pseudonüümi oli Hesse valinud oma hea sõbra ja patrooni järgi. Eduard Korrodi kirjutas 1920. aastate alguses, et ainult Hesse võis kirjutada "Demiani". 1920 keskel tunnistas Hesse, et kirjutas "Demiani", ja juba samal aastal 17. trüki ilmumisel oli raamatul autorina märgitud tema päris nimi – Hermann Hesse. Mileck, Joseph. 1977. HERMANN HESSE Biography and Bibiliography (1-2). University of California Press. https://books.google.ee/books?hl=en&lr=&id=zjdi21x9s1oC&oi=fnd&pg=PR17&dq="hermann+hesse"&ots=fKxE1M8GE2&sig=QPp45Ea3QqWCN4VojpNAw5WXmuE&redir_esc=y#v=onepage&q&f=false.

Arenguromaan "Demian" osutus vägagi populaarseks, kuna see tuli välja väga sobival ajal, mil raamatu teemad olid noorte seas aktuaalsed. Tänu populaarsusele võitis "Demian" kirjandusauhinna Fontane Literaturpreis. Hesse aga tagastas auhinna andjatele, kuna auhind oli mõeldud kirjanikele, kes avaldavad oma esimese romaani. "Demian" kogus populaarsust järgmised kolm aastat pärast raamatu ilmumist ja sai kultusliku lugejaskonna saksa noorte seas.

Hesse oli "Demiani" kirjutamiseks saanud inspiratsiooni oma kogemustest ja tunnetest. Hesse vaatleb elu traditsioonilisest vaatenurgast, kus kogukondlik elu on ainus eluviis ning individualism oli mõeldamatu. Kuid peale mõtisklusi leidis Hesse, et individualism on lääne maailmas aina vajalikum. Hesse hindas enda jaoks ümber kristluse, mis enne teda juhtis, ning leidis nüüd, et jumal on liiga nõudlik ja tema moraalid heast ja kurjast on nõrkadele. Hesse leidis, et loomulikele olenditele omasem oleks enesearmastus, -mõistmine ja -väljendus. Vana pidi minema ja uus maailm, inimene ja moraalsus, pidid tulema. Hesse uus usk oli eneseleidmine.

 Psühhoanalüüsi mõjud 
"Demiani" kirjutamise ajal oli Hesse tugevalt mõjutatud Carl Gustav Jungi teooriatest. Hesse huvi psühhoanalüüsi vastu oli alanud juba 1913–1914, kuid huvi Jungi teooriate vastu süvenes, kui Hesse sai psühhoanalüütilist teraapiat Jungilt ja Josef Langilt. Jungi sümbolismi ja arhetüüpe on "Demianis" selgelt näha. Romaanis arutatakse tervikliku psüühika, mina, animuse/anima ja individualismi üle. Hesse mõtestab ka eneseleidmist läbi iseenda alateadvuse. Shah, Hunar & Rahat, Samina. 2024. The process of Individuation of the Main Character in Hermann Hesse’s Demian. PAKISTAN LANGUAGES AND HUMANITIES REVIEW 8(I). https://doi.org/10.47205/plhr.2024(8-I)15.

Hesse sai Jungilt ja Langilt teraapiat, kuna tundis, et psühholoogilised raskused, mida oli kogenud noores eas, tuli ravida psühhoteraapiaga. Hesse oli kasvanud üles pietistlikus perekonnas, mis oli talle juba nooruses jätnud psühholoogilise jälje. Hilisem keskeakriis ja isa surm süvendasid tema depressiooni. Nende kogemuste kaudu sai Hesse inspiratsiooni "Demiani" jaoks.

 Sümbolism 
"Demianis" on kujutatud läbi Jungi teooriate gnostitsismilisi ideid, peamiseks on kujutlus jumal Abraxasest. Kujutatud on ka maailma kui muna ja selle peatset koorumist ehk taassündi. 

 Filmid ja videomäng 
Romaani põhjal tehtud mängufilm ja romaan ise on olnud inspiratsiooniks ka videomängu tegelase loomisel. Filmi "The Assassin" (1996) režissöör oli Masatoshi Takeuchi. Praegu luuakse filmi "Demian", mille režissöörid on Eric Kopeloff ja Philip Schulz-Deyle. Videomängus "Limbus Company" on tegelane Sinclair.

 Viited 

Kategooria:1919. aasta kirjandusteosed
Kategooria:Saksa romaanid